అప్పుడప్పుడు ప్లాపు సినిమాలు కూడా అరుదైన రికార్డులు అందుకుంటుంటాయి. అవునుమరి.. తెలుగు, తమిళ భాషల్లో డిస్ట్రిబ్యూటర్స్కు చుక్కలు చూపించిన స్టార్ హీరో మూవీ.. ఓ థియేటర్లో మాత్రం కాసులు కురిపిస్తోందట. భారీ అంచనాలతో గత ఏడాది జూలై 22న ప్రేక్షకుల ముందుకొచ్చింది రజనీకాంత్ 'కబాలి' చిత్రం. వి. క్రియేషన్స్ బ్యానర్లో కళైపులి ఎస్.థాను నిర్మించిన ఈ చిత్రం.. అందరి అంచనాలను తలకిందులు చేస్తూ భారీ ప్లాఫ్గా మిగిలింది. తమిళంతో పాటు తెలుగులోనూ పలువురు డిస్ట్రిబ్యూటర్స్ 'కబాలి' డిజాస్టర్తో నిండా మునిగిపోయారు. తెలుగు, తమిళ భాషల్లో మెప్పించలేకపోయిన 'కబాలి' ఇప్పుడో సరికొత్త రికార్డ్ను సృష్టించింది. తమిళనాడు మధురైలోని మణి ఇంపాలా అనే థియేటర్లో.. తాజాగా 275 రోజులు పూర్తిచేసుకున్న ఈ మూవీ ఇంకా కొనసాగుతుండటం విశేషం. ఓ ప్లాఫ్ సినిమా ఇలా ఇన్ని రోజులు ఆడడం అనేది చాలా అరుదనే చెప్పాలి. అందుకే.. ఇప్పుడు కబాలి 275 అనే హ్యాష్ ట్యాగ్.. ట్విట్టర్లో ఫుల్ ట్రెండీగా మారిపోయింది. మరోవైపు 'కబాలి' ప్లాఫ్ అయినా.. దర్శకుడు పా.రంజిత్.. రజనీకాంత్ను ప్రెజెంట్ చేసిన తీరుకు అందరూ ముగ్దులయ్యారు. అందుకే.. తనకు ప్లాఫ్ ఇచ్చినా అదే దర్శకుడితో మరో సినిమా చేస్తున్నాడు సూపర్ స్టార్. త్వరలోనే రజనీకాంత్ - పా రంజిత్ సినిమా సెట్స్పైకి వెళ్లబోతోంది. రజనీకాంత్ అల్లుడు ధనుష్ ఈ చిత్రాన్ని నిర్మిస్తున్నాడు. మరి.. ఈసారైనా ఈజోడీ సూపర్ హిట్ కొడుతుందేమో చూడాలి.
appudappudu plaapu cinimaalu kuudaa arudaina rikaardulu andukuntuntaayi. avunumari.. telugu, tamila bhaashallo distributersku chukkalu chuupinchina star heero moovee.. oo theaterlo maatram kaasulu kuripistondata. bhari anchanaalatho gatha edaadi juulai 22na prekshakula mundukochindi rajanikant 'kabali' chitram. vi. criations byaanarlo kalaipuli es.thaanu nirminchina ee chitram.. andari anchanaalanu talakindulu chestu bhari plafga migilindi. tamilamtho paatu teluguloonuu paluvuru distributers 'kabali' dizastertho ninda munigipoyaaru. telugu, tamila bhaashallo meppinchalekapoyina 'kabali' ippudo sarikotta rikaardnu srushtinchindi. tamilanadu madhurailooni mani impala ane theaterlo.. taajaagaa 275 rojulu poortichesukunna ee moovee inka konasagutundatam visesham. oo plaff sinima ilaa inni rojulu aadadam anedi chala arudane cheppali. anduke.. ippudu kabali 275 ane hyash tag.. twitterlo ful trendiigaa maaripoyindi. marovaipu 'kabali' plaff aina.. darsakudu paa.ranjit.. rajaneekaantnu prejent chesina teeruku andaruu mugdulayyaaru. anduke.. tanaku plaff ichina adhe darsakudito maro sinima chestunnadu super star. twaralone rajanikant - paa ranjit sinima setspiki vellabotondi. rajanikant alludu dhanush ee chitraanni nirmistunnadu. mari.. eesaarainaa eejodi super hit kodutundemo chudali.